इसके बाद टीम इंडिया ने ‘करो या मरो’ के मुकाबले में मेजबान नीदरलैंड्स के खिलाफ आखिरी पूल मैच में 1-1 से ड्रॉ खेलकर फाइनल में जगह पक्की की थी। चैंपियंस ट्रॉफी 1978 में शुरू हुई थी। भारत ने तब से इस टूर्नामेंट में 36 बार भाग लिया है, लेकिन एक बार भी जीतने में सफल नहीं हुआ। चैंपियंस ट्रॉफी में भारत का सर्वश्रेष्ठ प्रदर्शन 2016 में रहा था, तब भारत खिताबी मुकाबले में ऑस्ट्रेलिया से पेनल्टी शूटआउट में हार गया था।